26. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.410.4/4732 της 16/23 Ιαν. 1975 (ΦΕΚ Β΄ 51) Περί καθορισμού του τρόπου εκδόσεως διδακτικών βιβλίων. Έχοντες υπ’ όψει τας διατάξεις: 1.Του Ν.Δ. 95/1969 «περί δωρεάν διαθέσεως παρά του Κράτους εις τους φοιτητάς και σπουδαστάς των ανωτάτων εκπαιδευτικών ιδρυμάτων των δια την διδασκαλίαν των αναγκαιούντων συγγραμμάτων». 2.Του Ν.Δ. 605/1970 «περί τροποποιήσεως και συμπληρώσεως του Ν.Δ. 95/1969 περί δωρεάν διαθέσεως παρά του Κράτους, εις τους φοιτητάς και σπουδαστάς των Ανωτάτων Εκπαιδευτικών Ιδρυμάτων των δια την διδασκαλίαν των αναγκαιούντων συγγραμμάτων». 3.Του άρθρ. 41 του Ν.Δ. 652/1972 «περί Κέντρων Ανωτέρας Τεχνικής Εκπαιδεύσεως». 4.Του άρθρ. 5 του Ν.Δ. 109/1973 «περί ιδρύσεως και λειτουργίας Ανωτέρων Ιδιωτικών Επαγγελματικών Σχολών». 5.Του Ν.Δ. 160/1970 «περί επεκτάσεως των διατάξεων του Ν.Δ. 95/1969 περί δωρεάν διαθέσεως παρά του Κράτους εις τους φοιτητάς και σπουδαστάς των Ανωτάτων Εκπαιδευτικών Ιδρυμάτων των δια την διδασκαλίαν των αναγκαιούντων συγγραμμάτων και εις τους σπουδαστάς των Ανωτέρων Δημοσίων Σχολών ή Σχολών Ν.Π.Δ.Δ., αποφασίζομεν: Τα του τρόπου συγγραφής και εκδόσεως διδακτικών βιβλίων και της διανομής αυτών δωρεάν εις τους σπουδαστάς των Ανωτέρων Σχολών των ΚΑΤΕ και των λοιπών Δημοσίων Ανωτέρων Σχολών, δια τους οποίους εφαρμόζονται τα προγράμματα των Κ.Α.Τ.Ε., καθορίζονται ως ακολούθως: 1.Μερίμνη της Ειδικής Υπηρεσίας ΚΑΤΕ θα αποσταλή εις έκαστον ΚΑΤΕ, ως και εις τας λοιπάς Δημοσίας Ανωτέρας Σχολάς, πίναξ των απαιτουμένων διδακτικών βιβλίων. 2.Ο πίναξ ούτος τίθεται υπ’ όψει πάντων των διδασκόντων Καθηγητών, Καθηγητών-Βοηθών και Επιμελητών. Εκ του πίνακος τούτου έκαστος επιλέγει έν, κατ’ αρχήν, μάθημα, δια τον οποίον αναλαμβάνει να συγγράψη διδακτικόν βιβλίον και υπογράφει περί τούτου σχετικήν δήλωσιν. 3.Αι δηλώσεις των διδασκόντων υποβάλλονται εις την Ειδικήν Υπηρεσίαν ΚΑΤΕ. Μερίμνη του Συντονιστού των Εκδόσεων συγκροτούνται δι’ αποφάσεως ημών Επιτροπαί, αποτελούμεναι εκ Καθηγητών, λαμβανομένων εξ όλων των ΚΑΤΕ και των λοιπών Ανωτέρων Σχολών, αι οποίαι αποφαίνονται περί της αναθέσεως της συγγραφής εις τους καταλληλοτέρους των δηλωσάντων. Δια την περιστολήν των δαπανών εκτυπώσεως και την ομοιομορφίαν των βοηθημάτων δέον όπως μη εκδίδωνται περισσότερα του ενός βιβλία δια το αυτό μάθημα. Εις ειδικάς περιπτώσεις δύναται να συνεργασθούν πλείονες του ενός συγγραφείς δια το αυτό βιβλίον. (Αντί για τις σελ. 516,537(α)-516,559(β) Σελ. 516,535 Τεύχος Η32-Σελ. 19 472 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.21-26 4.Δι’ αποφάσεως ημών ανατίθεται η συγγραφή διδακτικών βιβλίων εις τους προτεινομένους κατά την διαδικασίαν της προηγουμένης παραγράφου. 5.Ο αναλαβών την συγγραφήν υποβάλλει εντός 20 ημερών εις την Ειδικήν Υπηρεσίαν ΚΑΤΕ διάγραμμα του περιεχομένου του υπό συγγραφήν διδακτικού βιβλίου, το οποίον δέον να είναι σύμφωνον προς τα ισχύοντα αναλυτικά προγράμματα. Περί της καταλληλότητος και πληρότητος του διαγράμματος αποφαίνονται επιτροπαί, συγκροτούμεναι κατά την διαδικασίαν της παρ. 3 της παρούσης, αι οποίαι προβαίνουν εις την έγκρισιν ή μη αυτών, σημειούσαι και τας τυχόν αναγκαίας παρατηρήσεις και οδηγίας. 6.Ο αναλαβών την συγγραφήν προβαίνει εις την ανάπτυξιν του κειμένου και υποβάλλει εντός προκαθωρισμένης προθεσμίας τα χειρόγραφα προς κρίσιν υπό των Επιτροπών της προηγουμένης παραγράφου, αι οποίαι προβαίνουν εις τον έλεγχον και την έγκρισιν αυτών. 7.Τα εγκεκριμένα κείμενα μορφοποιούμενα μερίμνη του οικείου ΚΑΤΕ παραδίδονται εις την Ειδικήν Υπηρεσίαν Κ.Α.Τ.Ε., ήτις προβαίνει εις την εκτύπωσιν και βιβλιοδέτησιν μεριμνώσα εν συνεχεία δια την αποστολήν των διδακτικών βιβλίων προς διανομήν εις τους σπουδαστάς. 8.Τα του τρόπου της καταβολής αμοιβής εις τους συγγραφείς καθορισθήσονται δια μεταγενεστέρας αποφάσεως ημών. 9.Δια τον εντός εκάστου ΚΑΤΕ συντονισμόν και τον έλεγχον της προόδου της συγγραφής βιβλίων ευθύνη συγγραφέων ανηκόντων εις τα ΚΑΤΕ υπεύθυνοι καθίστανται οι οικείοι Γενικοί Διευθυνταί, δια δε τας λοιπάς Ανωτέρας Δημοσίας Τεχνικάς Σχολάς, οι Διευθυνταί αυτών. Ούτοι δέον όπως εφ’ όσον ζητήται ενημερώνουν τον Συντονιστήν των Εκδόσεων επί παντός σχετικού θέματος. 